Maka tĕrkadang di-jadikan tĕrtawa oleh mĕrika'itn, sĕbab satu pĕrkataan aku pĕrgi bagitu jauh antara rumah-nya dĕngan rumahku, sĕraya kata-nya, " Engkau boleh dapat lĕkas ilmu ini, oleh sĕbab rajin-mu sĕrta usaha." Maka ada-lah pula bĕbĕrapa pĕrkataan dalam kitab-kitab atau hikayat yang ku dapati yang bĕlum di-dĕngar oleh mĕrika'itu atau mĕngĕtahui ĕrti-nya, maka di-unjokkan oleh mĕrika'itu akan tĕmpat ku bĕrtanya, ia'itu ka-pada Datok Sulaiman, orang Malayu asal, yang diam di-Kampong Hulu, maka ka-pada-nya-lah aku dapat akar umbi bahasa Malayu itu.